
PARLAMENTUL ROMÂNIEI
CAMERA DEPUTAŢILOR 
	Comisia pentru agricultură, silvicultură, industrie alimentară şi servicii  specifice
	
	                          Bucureşti,   07 .05.2007
                         Nr.24/240


RAPORT

asupra propunerii legislative privind înfiinţarea şi funcţionarea Agenţiei Naţionale a Zonei Montane

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind înfiinţarea şi funcţionarea Agenţiei Naţionale a Zonei Montane, transmisă cu adresa nr.Pl. x 977 din 18 decembrie 2006 şi înregistrat sub nr.24/714/19.12.2006.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului. 
Propunerea legislativă are ca obiect de reglementare înfiinţarea şi funcţionarea Agenţiei Naţionale a Zonei Montane, instituţie publică cu personalitate juridică, în subordinea Ministerului Agriculturii, Pădurilor şi Dezvoltării Rurale, finanţată integral de la bugetul de stat. 

Propunerea legislativă privind înfiinţarea şi funcţionarea Agenţiei Naţionale a Zonei Montane face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Nicole Flaviu Lazin  - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 24 de deputaţi, din totalul de 26 de deputaţi membri ai comisiei.

Raportul Comisiei a fost adoptat în unanimitate, în şedinţa din  26 aprilie 2007.
Propunerea legislativă a fost respinsă de Senat în şedinţa din 13 decembrie 2006.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a propunerii legislative. 
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text  
	Text propus de Comisie

(autorul amendamentului)
	Motivarea amendamentelor

	0
	1
	3
	4

	1. 
	Titlul legii

LEGE 

privind înfiinţarea şi funcţionarea Agenţiei Naţionale a Zonei Montane 


	Titlul legii va avea următorul cuprins:
LEGE 

privind înfiinţarea, organizarea  şi funcţionarea Agenţiei Naţionale a Zonei Montane
Deputat PSD: Vasile Mocanu 

Deputat PSD: Ioan Munteanu 
	Pentru a exprima corect conţinutul proiectului.

	2. 
	Art.1 – (1) Se înfiinţează, în subordinea Ministerului Agriculturii, Pădurilor şi Dezvoltării Rurale, Agenţia Naţională a Zonei Montane, instituţie publică cu personalitate juridică, finanţată integral de la bugetul de stat.
(2) Agenţia Naţională a Zonei Montane are sediul central în municipiul Bucureşti.


	Articolul 1 va avea următorul cuprins:
„Art.1. – (1) Se înfiinţează Agenţia Naţională a Zonei Montane, instituţie publică cu personalitate juridică în subordinea Ministerului Agriculturii şi Dezvoltării Rurale, finanţată integral de la bugetul de stat.”
Alin.(2) – Nemodificat 
Deputat PD: Valeriu Tabără
Deputat PD: Ionesie Ghiorghioni 

Deputat Independent: Nicolae Popa 
	Pentru corectitudinea redactării.

	3. 
	Art.2 - Agenţia Naţională a Zonei Montane are ca obiect de activitate aplicarea strategiei şi politicilor Guvernului în domeniul dezvoltării şi protecţiei zonelor montane din România, zone marcate de specificitate, fragile ecologic şi defavorizate economico-social din cauze naturale, care necesită o gestiune specială.


	Articolul   2 va avea următorul cuprins: 
„Art.2. - Agenţia Naţională a Zonei Montane are ca scop aplicarea strategiei şi politicilor Guvernului în domeniul dezvoltării şi protecţiei zonelor montane din România, zone marcate de specificitate, fragile ecologic şi defavorizate economico-social din cauze naturale, care necesită o gestiune specifică.”

Deputat PSD: Ion Dumitru
Deputat Independent: Nicolae Popa 
	Pentru corectitudinea redactării. 

	4. 
	Art.3 - Agenţia Naţională a Zonei Montane are următoarele atribuţii principale:

a) elaborează şi propune spre aprobare măsuri tehnico-operative privind aplicarea în teritoriu a strategiei şi politicilor Guvernului în domeniul dezvoltării şi protecţiei mediului montan în vederea creşterii calităţii vieţii populaţiei montane;

b) îndrumă şi participă la aplicarea strategiilor şi politicilor naţionale şi sectoriale pentru zona montană de către organele de specialitate ale administraţiei publice centrale şi locale, organismele neguvernamentale şi agenţii economici din teritoriul montan;

c) elaborează, şi, propune spre iniţiere Ministerului Agriculturii, Pădurilor şi Dezvoltării Rurale, şi, după caz, avizează proiectele de acte normative ale căror obiect se referă la dezvoltarea şi protecţia zonei montane, valorificarea superioară a resurselor naturale şi umane din zona montană, urmărind aplicarea acestora cu respectarea limitelor de autoritate, a principiilor autonomiei agenţilor economici şi a autonomiei locale;


d) identifică teritoriile administrative până la nivel de comună, inclusiv satele aparţinătoare, pe baza criteriilor de apartenenţă a unor terenuri şi localităţi la zona montană, în vederea implementării strategiei de dezvoltare durabilă a zonei montane; 

e)  colaborează cu celelalte organe de specialitate ale administraţiei publice centrale, cu academii, universităţi, cu autorităţile administraţiei publice locale, precum şi cu organizaţii neguvernamentale şi agenţi economici, cu alte persoane de drept public şi privat din România şi din străinătate, în scopul creării unui cadru favorabil dezvoltării durabile a zonei montane;

f) acordă consultanţă tehnică la constituirea organizaţiilor neguvernamentale, asociaţiilor, fundaţiilor şi altor forme de asociere ce au ca scop susţinerea activităţilor şi deservirea intereselor populaţiei din zona montană, cu prioritate a celor privind dezvoltarea agriculturii, industriilor mici şi mijlocii, a meşteşugurilor tradiţionale, a turismului rural şi a agroturismului, a altor activităţi creatoare de locuri de muncă, un obiectiv principal fiind reprezentat de sprijinirea organizaţiilor profesionale ale agricultorilor de munte; 
g) colaborează cu autorităţile administraţiei publice locale în realizarea obiectivelor propuse; 

h)  propune Ministerului Agriculturii, Pădurilor şi Dezvoltării Rurale iniţierea de acte normative cu privire la criteriile şi modul de acordare în cazurile şi în condiţiile prevăzute de lege a facilităţilor şi a avantajelor pentru locuitorii şi comunităţile zonei montane, urmărind modul de aplicare a acestora;

i) elaborează criterii de selecţionare a unor microzone montane prioritare care să beneficieze de programe speciale; efectuează analiza, sinteza şi prognoza fenomenelor social-economice din zona montană; stabileşte priorităţile şi prezintă periodic informări Guvernului în legătură cu evoluţia acţiunilor ce se întreprind; atenţionează şi face propuneri privind prevenirea oricăror acţiuni defavorabile zonei montane;

j) organizează banca de date a zonei montane şi ţine evidenţa efectelor aplicării măsurilor prevăzute de lege pentru sprijinirea agricultorilor şi a agenţilor economici din zona rurală  montană;

k) avizează programele şi proiectele de dezvoltare rurală sectoriale şi integrate din zona montană, în funcţie de priorităţi şi în conformitate cu obiectivele stabilite prin strategia dezvoltării zonei montane şi a programelor guvernamentale aprobate; 

l)  analizează modul de acţiune a agenţilor economici în zona montană, urmărind armonizarea activităţilor acestora cu obiectivele prevăzute în strategia de dezvoltare a zonei montane şi cu politicile regionale şi locale destinate acestui scop, luând măsuri de prevenire, corectare sau de sesizare a organelor abilitate, în vederea aplicării prevederilor legale;

m) propune elaborarea de norme metodologice unitare privind acordarea de consultanţă şi asistenţă tehnică în domeniul său de activitate prin ordine ale ministrului agriculturii, alimentaţiei şi pădurilor;
n) colaborează  cu Academia  de Ştiinţe Agricole şi Silvice “Gheorghe Ionescu-Şişeşti”, Institutul de Cercetare-Dezvoltare pentru Montanologie , Cristian - Sibiu, alte instituţii interesate în dezvoltarea şi protecţia zonelor montane, participând la elaborarea programelor de cercetare-dezvoltare destinate zonei montane şi urmărind rezultatele obţinute, modalităţile de aplicare şi difuzarea acestora în teritoriul montan; 

o) cooperează cu Agenţia Naţională pentru Protecţia Mediului în vederea ecologizării fermelor agrozootehnice şi a localităţilor; 

p) îndrumă, coordonează şi monitorizează activitatea Centrului de Formare şi Inovaţie pentru Dezvoltare în Carpaţi în vederea elaborării şi aplicării programelor de formare în problematica zonei montane prin care se determină o dezvoltare durabilă în localităţile montane;

r)  iniţiază şi colaborează  la organizarea manifestărilor ştiinţifice, culturale, a târgurilor şi expoziţiilor, a altor activităţi cu caracter promoţional şi educativ destinate zonei montane pe plan intern şi participă  la acţiuni similare pe plan internaţional;

s) îndrumă şi organizează circulaţia informaţiei şi promovarea unor programe educative privitoare la zona montană prin mass-media; contribuie la formarea unei culturi montane în România;

ş) încheie convenţii de colaborare cu instituţii specializate din ţară şi din străinătate, având ca obiect schimbul de informaţii, experienţă  şi  asistenţă  reciprocă  în domeniul promovării politicii de dezvoltare  în  zona  montană,  asigurând  relaţii  de   colaborare cu organisme    internaţionale   pentru   integrarea   în  politica montană europeană şi aplicarea pe teritoriul ţării a prevederilor din convenţiile şi acordurile internaţionale în materie, care au fost ratificate de către România;

t)  practică schimbul de informaţii în domeniul activităţii proprii şi foloseşte experţi, agenţi economici şi alte persoane juridice ce pot contribui la elaborarea programelor şi a studiilor de specialitate; editează materiale informativ-educative promoţionale, independent sau în colaborare cu alte instituţii naţionale sau internaţionale;

 ţ) organizează activitatea de instruire în specific agromontan a personalului propriu şi a celui de la nivelul teritoriului;

u) organizează activitatea de perfecţionare şi reconversie a şomerilor şi a disponibilizaţilor din zona montană

v) acţionează pentru atragerea de sprijin extern şi participă la derularea programelor de asistenţă externă şi dotare tehnică în domeniul său de activitate, la activităţile de pregătire profesională, de cercetare ştiinţifică şi de organizare a unor schimburi de experienţă, simpozioane, seminarii şi alte manifestări utile procesului dezvoltării în zona montană.
	Articolului 3 va avea următorul cuprins:
Partea introductivă  - Nemodificată

Lit.a) – Nemodificată

Lit.b) – Nemodificată

c) elaborează şi propune spre iniţiere Ministerului Agriculturii  şi Dezvoltării Rurale şi, după caz, avizează proiectele de acte normative al căror obiect se referă la dezvoltarea şi protecţia zonei montane, valorificarea superioară a resurselor naturale şi umane din zona montană, urmărind aplicarea acestora cu respectarea limitelor de autoritate, a principiilor autonomiei agenţilor economici şi a autonomiei locale;


Lit.d) – Nemodificată

Lit.e) – Nemodificată

f) acordă consultanţă tehnică la constituirea organizaţiilor neguvernamentale, asociaţiilor, fundaţiilor şi altor forme de asociere ce au ca scop susţinerea activităţilor şi deservirea intereselor populaţiei din zona montană, cu prioritate a celor privind dezvoltarea agriculturii, industriilor mici şi mijlocii, a meşteşugurilor tradiţionale, a turismului rural şi a agroturismului, a altor activităţi creatoare de locuri de muncă, un obiectiv principal fiind reprezentat de sprijinirea organizaţiilor profesionale ale agricultorilor din zonele montane; 

Lit.g) – Nemodificată

h)  propune Ministerului Agriculturii şi Dezvoltării Rurale iniţierea de acte normative cu privire la criteriile şi modul de acordare, în cazurile şi în condiţiile prevăzute de lege, a facilităţilor şi a avantajelor pentru locuitorii şi comunităţile zonei montane, urmărind modul de aplicare a acestora;

Lit.i) – Nemodificată

Lit.j) – Nemodificată

Lit.k) – Nemodificată

Lit.l) – Nemodificată

m) propune elaborarea de norme metodologice unitare privind acordarea de consultanţă şi asistenţă tehnică în domeniul său de activitate, care se aprobă prin ordin al ministrului agriculturii şi dezvoltării rurale;

n) colaborează  cu Academia  de Ştiinţe Agricole şi Silvice “Gheorghe Ionescu-Şişeşti”, Institutul de Cercetare-Dezvoltare pentru Montanologie Cristian - Sibiu, alte instituţii interesate în dezvoltarea şi protecţia zonelor montane, participând la elaborarea programelor de cercetare-dezvoltare destinate zonei montane şi urmărind rezultatele obţinute, modalităţile de aplicare şi difuzarea acestora în teritoriul montan; 

Lit.o) – Nemodificată

Lit.p) – Nemodificată

Lit.r) – Nemodificată

Lit.s) – Nemodificată

Lit.ş) – Nemodificată

Lit.t) – Nemodificată

Lit.ţ) – Nemodificată

Lit.u) – Nemodificată

Lit.v) – Nemodificată

Deputat PSD: Ion Dumitru
Deputat PSD: Vasile Mocanu 

Deputat PSD: Ioan Mocioalcă 
	Pentru corectitudinea redactării. 

	5. 
	Art.4 – (1) În cele 28 judeţe cu zonă montană, prevăzute în anexa care face parte integrantă din prezenta lege, se înfiinţează compartimente în cadrul direcţiilor generale pentru agricultură şi dezvoltare rurală, monitorizate şi coordonate din punct de vedere tehnic şi metodologic de către Agenţia Naţională a  Zonei Montane.
(2) Directorul compartimentelor montane, judeţene, este numit conform  legii prin ordinul ministrului agriculturii,   pădurilor şi dezvoltării rurale; el este direct subordonat directorului general al direcţiei generale pentru agricultură şi dezvoltare rurală şi răspunde de întreaga activitate.
(3) Directorii compartimentelor colaborează cu celelalte direcţii şi servicii din cadrul şi din subordinea direcţiilor generale pentru agricultură şi dezvoltare rurală din judeţele cu zonă montană, cu direcţiile silvice, precum şi cu alte instituţii având activităţi în zona montană.  
	Articolul  4  va avea următorul cuprins: 
„Art.4. – (1) În judeţele cu zonă montană, prevăzute în anexa care face parte integrantă din prezenta lege, se înfiinţează compartimente judeţene în cadrul direcţiilor pentru agricultură şi dezvoltare rurală, monitorizate şi coordonate din punct de vedere tehnic şi metodologic de către Agenţia Naţională a  Zonei Montane.

(2) Directorul compartimentelor judeţene montane este numit conform  legii prin ordinul ministrului agriculturii şi dezvoltării rurale; el este direct subordonat directorului executiv al direcţiei pentru agricultură şi dezvoltare rurală şi răspunde de întreaga activitate.
(3) Directorii compartimentelor colaborează cu celelalte direcţii şi servicii din cadrul şi din subordinea direcţiilor pentru agricultură şi dezvoltare rurală din judeţele cu zonă montană, cu direcţiile silvice, precum şi cu alte instituţii cu activităţi în zona montană.”  
Deputat PSD: Ioan Munteanu
Deputat PD: Valeriu Tabără 
	Pentru că judeţele cu zone montane sunt nominalizate în anexă. 

	6. 
	Art.5 - Specialiştii din cadrul centrelor agricole montane şi a Agenţiei Naţionale a Zonei Montane vor urma cursuri speciale de pregătire pentru specificul agriculturii, economiei şi mediului montan, organizate prin Centrul de Formare şi Inovaţie pentru Dezvoltare în Carpaţi.


	Se elimină. 
Deputat PRM: Dragoş Dumitriu 
Deputat PSD: Constantin  Tămagă
	Norme cuprinse la art.8. 

	7. 
	Art.6 – Structura organizatorică a aparatului propriu, atribuţiile şi responsabilităţile, statul de funcţii şi numărul de personal pentru aparatul propriu al Agenţiei Naţionale a Zonei Montane şi ale compartimentelor zonei montane se aprobă prin ordin al ministrului agriculturii,   pădurilor şi dezvoltării rurale.


	Articolul 6 devine articolul 5 cu următorul cuprins:  
„Art.5. - Structura organizatorică a aparatului propriu, atribuţiile şi responsabilităţile, statul de funcţii şi numărul maxim de posturi pentru aparatul propriu al Agenţiei Naţionale a Zonei Montane şi ale compartimentelor zonei montane se aprobă prin ordin al ministrului agriculturii şi dezvoltării rurale.”

Deputat PD: Valeriu Tabără
Deputat PSD: Liviu Timar 
	Pentru  precizia normei. 


	8. 
	Art.7  - (1) Compartimentele zonei montane judeţene, vor colabora cu prefecturile şi consiliile judeţene, cu consiliile locale din zona montană, cu direcţiile sanitar-veterinare, cu oficiile pentru ameliorare şi reproducţie în zootehnie, cu direcţiile şi inspectoratele silvice teritoriale, cu inspectoratele şcolare, cu unităţile de cercetare şi de învăţământ superior, cu alte organisme guvernamentale şi neguvernamentale interesate care îşi desfăşoară activitatea pe teritoriul judeţelor cu zonă montană. Un obiectiv important fiind reprezentat de sprijinirea constituirii şi funcţionării organizaţiilor profesionale ale agricultorilor din zona montană.
(2)  Compartimentele montane judeţene,  vor organiza în cadrul districtelor agricole montane, în colaborare cu direcţiile generale pentru agricultură şi dezvoltare rurală şi consiliile locale, centre de instruire pentru agricultorii din zona montană.


	Articolul 7 devine articolul 6 cu următorul cuprins:
„Art.6.  - (1) Compartimentele judeţene ale zonei montane vor colabora cu prefecturile şi consiliile judeţene, cu consiliile locale din zona montană, cu direcţiile sanitar-veterinare şi pentru siguranţa alimentelor judeţene, cu oficiile pentru ameliorare şi reproducţie în zootehnie, cu direcţiile şi inspectoratele silvice teritoriale, cu inspectoratele şcolare, cu unităţile de cercetare şi de învăţământ superior, cu alte organisme guvernamentale şi neguvernamentale interesate care îşi desfăşoară activitatea pe teritoriul judeţelor cu zonă montană, un obiectiv important fiind reprezentat de sprijinirea constituirii şi funcţionării organizaţiilor profesionale ale agricultorilor din zona montană.

(2)  Compartimentele judeţene ale zonei montane,  vor organiza în cadrul districtelor agricole montane, în colaborare cu direcţiile pentru agricultură şi dezvoltare rurală şi consiliile locale, centre de instruire pentru agricultorii din zona montană.”

Deputat PSD: Ioan Munteanu
	Pentru corectitudinea redactării. 

	9. 
	Art.8 - Consiliile judeţene şi consiliile locale, primarii din localităţile montane vor sprijini activitatea compartimentelor zonei montane, a districtelor agricole montane şi a centrelor agricole montane, asigurând sediile necesare unei desfăşurări optime a acţiunilor.
	Se elimină.
Deputat  PSD: Ioan Mocioală 
Deputat PSD: Daniel Ionescu 
	Articolul 8 este cuprins la art.13 alin.(2). 

	10. 
	Art.9 – (1) Personalul şi posturile aferente, preluate de la Ministerul Agriculturii, Pădurilor şi Dezvoltării Rurale şi din unităţile subordonate se consideră transferate în interes de serviciu.

 (2) Încadrarea personalului pe funcţii de conducere şi de execuţie din cadrul compartimentelor zonei montane, a districtelor agricole  montane   şi   a centrelor   agricole   montane se efectuează în condiţiile legii, pe bază de concurs, cu respectarea strictă a specialităţilor precizate în schemele-cadru aprobate prin ordin al ministrului agriculturii, alimentaţiei şi pădurilor.

(3) Încadrarea de specialişti de alt profil decât cel agro-alimentar se va face în cadrul numărului de posturi ce se va aproba prin bugetul Ministerului Agriculturii, Pădurilor şi Dezvoltării Rurale pentru anul 2006, prin angajări în condiţiile legii.


	Articolul 9 devine articolul 7  cu următorul cuprins: 

 „Art.7. - (1) Personalul şi posturile aferente, preluate de la Ministerul Agriculturii şi Dezvoltării Rurale şi din unităţile subordonate, se consideră transferate în interes de serviciu.

(2) Încadrarea personalului pe funcţii de conducere şi de execuţie din cadrul compartimentelor judeţene ale zonelor montane, a districtelor agricole  montane   şi   a centrelor   agricole   montane se efectuează în condiţiile legii, pe bază de concurs sau examen, cu respectarea specialităţilor precizate în schemele-cadru aprobate prin ordin al ministrului agriculturii  şi dezvoltării rurale.
(3) Încadrarea de specialişti de alt profil decât cel agroalimentar se va face în cadrul numărului maxim de posturi ce se va aproba prin bugetul Ministerului Agriculturii şi Dezvoltării Rurale pentru anul 2008, prin angajări în condiţiile legii.”

Deputat PSD: Ion Dumitru
Deputat PNL: Ionel Palăr 
	Pentru corectitudinea redactării. 
Conform legislaţiei muncii.

	11. 
	
	 Articolul  8 va avea următorul cuprins: 
 „Art.8. - Specialiştii din cadrul centrelor agricole montane şi a Agenţiei Naţionale a Zonei Montane vor urma cursuri speciale de pregătire pentru specificul agriculturii, economiei şi mediului montan, organizate prin Centrul de Formare şi Inovaţie pentru Dezvoltare în Carpaţi.”
Deputat PRM: Dragoş Dumitriu
Deputat PNL: Adrian Semcu 
	Prin preluarea prevederilor de la art.5 eliminat. 

	12. 
	Art.10 - (1) Conducerea Agenţiei Naţionale a Zonei Montane se exercită de către un preşedinte, asimilat funcţiei de secretar de stat, subordonat direct ministrului agriculturii, alimentaţiei şi pădurilor. Preşedintele are în subordine un vicepreşedinte cu rang de director general adjunct, numit în condiţiile legii, pe bază de concurs, prin ordin al ministrului agriculturii,  pădurilor şi dezvoltării rurale. 

(2) Pe  lângă preşedinte, funcţionează ca organ consultativ un colegiu al cărui număr şi componenţă se propun de către acesta şi se stabilesc prin ordinul ministrului agriculturii, pădurilor şi dezvoltării rurale.

(3) Preşedintele conduce întreaga activitate a Agenţiei Naţionale a Zonei Montane şi poate participa, ca invitat, la şedinţele de Guvern; el reprezintă agenţia în raporturile cu ministerele şi celelalte organizaţii din ţară şi străinătate, precum şi cu orice persoană juridică sau persoană fizică.

(4) Preşedintele Agenţiei Naţionale a Zonei Montane emite dispoziţii şi instrucţiuni.


	Articolul  10 devine articolul 9 cu următorul cuprins: 

 „Art.9. - (1) Conducerea Agenţiei Naţionale a Zonei Montane se exercită de către un preşedinte, asimilat funcţiei de secretar de stat, subordonat direct ministrului agriculturii şi dezvoltării rurale. Preşedintele este ajutat de un vicepreşedinte cu rang de director executiv adjunct, numit în condiţiile legii, pe bază de concurs sau examen, prin ordin al ministrului agriculturii şi dezvoltării rurale. 
(2) Pe  lângă preşedinte, funcţionează ca organ consultativ un colegiu al cărui număr şi componenţă se propun de către acesta şi se stabilesc prin ordin al ministrului agriculturii şi dezvoltării rurale.

(3) Preşedintele conduce întreaga activitate a Agenţiei Naţionale a Zonei Montane şi poate participa, ca invitat, la şedinţele Guvernului; el reprezintă agenţia în raporturile cu ministerele şi celelalte organizaţii din ţară şi străinătate, precum şi cu orice persoană fizică sau persoană juridică.

(4) Preşedintele Agenţiei Naţionale a Zonei Montane emite decizii şi instrucţiuni.

(5) Preşedintele Agenţiei Naţionale a Zonei Montane are calitatea de ordonator secundar de credite.”

Deputat PD: Valeriu Tabără 
	Vicepreşedintele este numit tot prin ordinul ministrului agriculturii şi dezvoltării rurale. 

	13. 
	Art.11 – Centrul de Formare şi Inovaţie pentru Dezvoltare în Carpaţi trece în coordonarea şi monitorizarea Agenţiei Naţionale a Zonei Montane.
	Art.11 devine art.10 – Nemodificat 
	

	14. 
	Art.12 - (1) Fondurile necesare desfăşurării activităţilor Agenţiei Naţionale a Zonei Montane se pot completa prin sponsorizări şi donaţii, în condiţiile legii, precum şi prin asistenţa tehnică financiară a organismelor internaţionale.

(2) Agenţia Naţională a Zonei Montane va asigura preluarea, implementarea şi monitorizarea unor programe destinate în mod distinct dezvoltării agriculturii şi rurale în zona  montană.


	Articolul 12 devine articolul 11  cu următorul cuprins: 

Art.11. - alin.(1) – Nemodificat 

„(2) Agenţia Naţională a Zonei Montane va asigura preluarea, implementarea şi monitorizarea unor programe destinate în mod distinct dezvoltării agriculturii şi dezvoltării rurale în zona  montană.”

Deputat Independent: Nicolae Popa 
	

	15. 
	Art.13 - (1) Direcţiile generale pentru agricultură şi dezvoltare rurală judeţene cu zonă montană vor lua măsurile corespunzătoare pentru asigurarea spaţiilor necesare funcţionării compartimentelor zonei montane.

(2) Autorităţile administraţiei publice locale din municipiile, oraşele şi comunele din zona montană vor lua măsuri pentru asigurarea bunei funcţionări a districtelor agricole montane, respectiv a centrelor agricole montane, prin punerea la dispoziţie a spaţiilor corespunzătoare.

(3) Fondurile necesare organizării şi funcţionării compartimentelor, cât şi a centrelor agricole montane se  asigură din bugetul Ministerului Agriculturii, Pădurilor şi Dezvoltării Rurale.


	Articolul  13 devine articolul 12  cu următorul cuprins:  

„Art.12. – (1) Direcţiile pentru agricultură şi dezvoltare rurală judeţene cu zonă montană vor lua măsurile corespunzătoare pentru asigurarea spaţiilor necesare funcţionării compartimentelor judeţene ale zonei montane.

Alin.(2) – Nemodificat 

„(3) Fondurile necesare organizării şi funcţionării compartimentelor, cât şi a centrelor agricole montane se  asigură din bugetul Ministerului Agriculturii şi Dezvoltării Rurale.”
Deputat PSD: Ioan Munteanu 
	Pentru corectitudinea redactării. 

	16. 
	Art.14  - (1) Agenţia Naţională a Zonei Montane utilizează  3 autoturisme pentru parcul comun şi un microbuz pentru  activităţile specifice ale aparatului propriu. 

(2) Pentru desfăşurarea activităţilor specifice compartimentelor zonei montane, acoperirea necesarului de autoturisme se va face prin redistribuirea autoturismelor deţinute în prezent de către direcţiile generale pentru agricultură şi dezvoltare rurală, precum şi de către alte unităţi subordonate Ministerului Agriculturii, Pădurilor şi Dezvoltării Rurale din judeţele cu zonă montană şi, în completare, prin cumpărări.


	Articolul 14 devine articolul 13  cu următorul cuprins: 

 „Art.13. – (1) Agenţia Naţională a Zonei Montane utilizează  3 autoturisme pentru parcul comun şi un microbuz pentru  activităţile specifice aparatului propriu. 
(2) Pentru desfăşurarea activităţilor specifice compartimentelor judeţene ale zonei montane, acoperirea necesarului de autoturisme se va face prin redistribuirea autoturismelor deţinute în prezent de către direcţiile pentru agricultură şi dezvoltare rurală, precum şi de către alte unităţi subordonate Ministerului Agriculturii şi Dezvoltării Rurale din judeţele cu zonă montană şi, în completare, prin cumpărări.”

Deputat PD: Valeriu Tabără 
	Pentru corectitudinea redactării.

	17. 
	Art.15 – Până la definitivarea sediului Agenţiei Naţionale  a Zonei Montane  şi realizarea încadrării cu personalul minim necesar funcţionării, spaţiile pentru birouri, utilizarea mijloacelor de comunicaţie, birotică şi alte asemenea, inclusiv plata salariilor şi cheltuielilor de deplasare, se vor asigura de către Ministerul Agriculturii, Pădurilor şi Dezvoltării Rurale.


	Articolul  15 devine articolul 14 cu următorul cuprins:  

„Art.14. – Până la definitivarea sediului Agenţiei Naţionale  a Zonei Montane  şi realizarea încadrării cu personalul minim necesar funcţionării, spaţiile pentru birouri, utilizarea mijloacelor de comunicaţie, birotică şi alte asemenea, inclusiv plata salariilor şi cheltuielilor de deplasare, se vor asigura de către Ministerul Agriculturii şi Dezvoltării Rurale.”

Deputat PSD: Vasile Mocanu 
	Pentru corectitudinea redactării. 

	18. 
	
	Art.15. – Prezenta lege intră în vigoare la 1 ianuarie 2008.

Deputat PRM: Dragoş Dumitriu 
	Pentru a nu afecta bugetul agriculturii în anul 2008, astfel respectând punctul de vedere al Guvernului. 


Comisia a propus aprobarea proiectului cu 24 voturi pentru, 0  voturi împotrivă şi 0 abţineri.
PREŞEDINTE,



 



SECRETAR,





Dr. Valeriu TABĂRĂ






Vasile MOCANU

  
Întocmit: Consilier dr.Anton Păştinaru
               Expert Florentin Oancea 


ANEXĂ 

LISTA

judeţelor cu zonă montană 

	Nr.

crt.
	Judeţul
	
	Nr.

crt.
	Judeţul

	1. 
	Alba
	
	15.
	 Hunedoara

	2. 
	Arad
	
	16.
	 Maramureş

	3. 
	Argeş
	
	17.
	 Mehedinţi

	4. 
	Bacău
	
	18.
	 Mureş

	5. 
	Bihor
	
	19.
	 Neamţ

	6. 
	 Bistriţa Năsăud
	
	20.
	 Prahova

	7. 
	 Braşov
	
	21.
	 Satu Mare

	8. 
	 Buzău
	
	22.
	 Sălaj

	9. 
	 Caraş Severin
	
	23.
	 Sibiu

	10. 
	 Cluj
	
	24.
	 Suceava

	11. 
	 Covasna
	
	25.
	 Timiş

	12. 
	 Dîmboviţa
	
	26.
	 Tulcea

	13. 
	 Gorj
	
	27.
	 Vâlcea

	14. 
	Harghita 
	
	28.
	Vrancea 

